
OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA  
ZA RAZDOBLJE  01.01.2026. - 30.06. 2026. GODINE


Sukladno članku 42. Pravilnika o polugodišnjem i godišnjem izvještaju o izvršenju proračuna i financijskog plana, obrazloženje polugodišnjeg izvještaja o izvršenju financijskog plana proračunskog i izvanproračunskog korisnika sastoji se od obrazloženja općeg i posebnog dijela izvještaja i posebnih izvještaja.
Obrazloženje općeg dijela daje se na kombinirani način te sadržava obrazloženje ostvarenja prihoda i rashoda, primitaka i izdataka, kao i obrazloženje prijenosa sredstava, odnosno prenesenog viška ili manjka iz prethodne godine u sljedeće razdoblje.

I. Obrazloženje izvršenja općeg dijela financijskog plana

Podaci iskazani u općem dijelu računa prihoda i rashoda prema ekonomskoj klasifikaciji omogućuju praćenje financijskog poslovanja Škole, procjenu uspješnosti izvršenja financijskog plana te uvid u odnos između planiranih i ostvarenih veličina.

U promatranom razdoblju Škola je ostvarila ukupne prihode u iznosu od 305.739,83 eura, dok su ukupni rashodi izvršeni u iznosu od 315.800,81 euro, što rezultira manjkom prihoda u iznosu od 10.060,98 eura. Ostvareni prihodi i rashodi kreću se uglavnom u skladu s planiranim veličinama, uz određena odstupanja koja proizlaze iz dinamike financiranja i provedbe planiranih aktivnosti tijekom godine.
U odnosu na isto razdoblje 2025. godine, ukupni prihodi i rashodi su smanjeni.  

Ostvareni prihodi odnosi se na prihode poslovanja, koji iznose 305.739,83, dok prihodi od prodaje nefinancijske imovine nisu ostvareni. Unutar prihoda poslovanja najznačajniji udio imaju pomoći proračunskim korisnicima iz proračuna koji im nije nadležan koji iznose 254.830,68 eura, zatim prihodi iz nadležnog proračuna za financiranje redovne djelatnosti u iznosu od 49.194,60 eura te  prihodi od upravnih i administrativnih pristojbi u iznosu 1.340,43 eura i najmanje vlastiti prihodi od najma učionice u iznosu 374,12 eura. Iz navedene strukture prihoda vidljivo je da se financiranje djelatnosti Škole najvećim dijelom temelji na pomoći i sredstvima iz nadležnih i drugih proračuna.

U dijelu koji se odnosi na preneseni višak ili manjak iskazan je prijenos rezultata iz prethodnih godina. Ukupan donos manjka iz prethodnih godina iznosi 40.441,19 eura. Čine ga višak prihoda iz izvora financiranja 31 – vlastiti prihodi u iznosu 10,53 eura i izvora financiranja 43 – ostali prihodi za posebne namjene u iznosu 1,53 eura dok je metodološki manjak prihoda ostvaren iz izvora 50 – pomoći u iznosu 40.453,25 eura koji je nastao zbog primjene novog Pravilnika o proračunskom računovodstvu i ukidanja kontinuiranih rashoda budućih razdoblja te smo u prethodnom razdoblju imali iskazane rashode vezane uz plaću za 13 mjeseci.






Ukupni rashodi Škole u prvom polugodištu 2026. godine iznose 315.800,81 euro, od čega se 314.586,18 eura odnosi na rashode poslovanja, a 1.214,63 eura na rashode za nabavu
nefinancijske imovine. U strukturi rashoda najznačajniji su rashodi za zaposlene, koji iznose
232.626,80 eura, zatim materijalni rashodi u iznosu od 45.689,74 eura, te naknade građanima i  kućanstvima na temelju osiguranja za prijevoz učenika u iznosu 36.269,64 eura .
Rashodi za nabavu nefinancijske imovine odnose se na nabavu sportske opreme i slikovnica  za školsku knjižnicu.


	



Prema izvorima financiranja:
- najveći dio prihoda i rashoda vezan je uz izvor 50 –pomoći iz državnog proračuna,
- zatim uz izvor 43 – ostali prihodi za posebne namjene,
- te uz izvor 52 – ostale pomoći
- dok se manji dio odnosi na izvor 31 - vlastiti prihodi.  
Iz toga je vidljivo da je poslovanje Škole u najvećoj mjeri povezano s namjenskim i proračunskim izvorima financiranja, dok su vlastiti prihodi zastupljeni u manjem opsegu.
Rashodi su izvršavani u skladu s osiguranim izvorima financiranja i planiranim programima, što upućuje na uredno i namjensko korištenje raspoloživih sredstava.

Rashodi prema funkcijskoj klasifikaciji ostvareni su u iznosu 61,13% planiranih rashoda za dodatne usluge u obrazovanju gdje su iskazani rashodi za usluge prehrane u školskoj kuhinji.

U Računu financiranja nisu iskazani primici od financijske imovine i zaduživanja niti izdaci za financijsku imovinu i otplate zajmova, što znači da u izvještajnom razdoblju nije bilo zaduživanja, odobravanja zajmova ni drugih financijskih transakcija te vrste. Neto financiranje stoga iznosi 0,00 eura. To potvrđuje da se financijsko poslovanje Škole u prvom polugodištu 2026. godine odvijalo bez korištenja instrumenata financiranja izvan redovnog sustava prihoda i rashoda. 

Iz podataka općeg dijela može se zaključiti da se financijski plan Škole u prvom polugodištu 2026. godine izvršavao uredno i u skladu s planiranim pokazateljima. Prihodi su ostvareni na zadovoljavajućoj razini, rashodi su izvršavani kontrolirano i u okviru osiguranih sredstava, a ostvareni višak utrošen je u 100% iznosu. Takvo izvršenje financijskog plana omogućuje nastavak redovitog poslovanja, provedbu
planiranih programa i aktivnosti te pravodobno podmirivanje svih obveza Škole u nastavku
2026. godine.

[bookmark: _GoBack]II. Obrazloženje izvršenja posebnog dijela financijskog plana

Posebni dio izvještaja o izvršenju financijskog plana iskazuje se kroz izvještaj po programskoj
klasifikaciji, kroz obrazloženje aktivnosti i projekata, zajedno s ciljevima koji su ostvareni njihovom provedbom te pokazateljima uspješnosti koji obuhvaćaju pokazatelje učinka i pokazatelje rezultata. 
U prvom polugodištu 2026. ukupni rashodi Škole po programskoj klasifikaciji iznose 315.800,81 eura, što predstavlja oko polovine godišnjeg tekućeg plana (indeks 53,60). Time je potvrđeno da se većina planiranih aktivnosti i projekata ravnomjerno provodi tijekom godine, bez značajnijih odstupanja ili ubrzanog trošenja sredstava.
Promatrajući ostvarenje po pojedinim pokazateljima (indeks izvršenja u odnosu na plan), može se zaključiti da se sredstva iz izvora pomoći  iz državnog proračuna troše planski i namjenski, uz nešto brže izvršenje kod rashoda koji se vežu uz prijevoz učenika u školu i iz škole. Istodobno, kod  dijela materijalnih rashoda iz izvora vlastitih prihoda, ostalih prihoda za posebne namjene i  ostale pomoći vidljivo je sporije izvršenje, što otvara prostor za prilagodbu dinamike aktivnosti u drugom polugodištu kako bi se osiguralo potpuno i svrhovito korištenje odobrenih sredstava do kraja godine.

III. Posebni izvještaji

Posebni izvještaji, sukladno Pravilniku, obuhvaćaju dodatne informacije koje nadopunjuju opći i posebni dio izvještaja o izvršenju financijskog plana. U polugodišnjem izvještaju obvezan je posebni izvještaj o zaduživanju na domaćem i stranom tržištu novca i kapitala, a posebni izvještaji mogu, prema potrebi, sadržavati i Izvještaj o danim jamstvima te plaćanjima po protestiranim jamstvima.
a) Izvještaj o zaduživanju na domaćem i stranom tržištu novca i kapitala
Škola nije imala potrebe za zaduživanjem na domaćem i stranom tržištu novca i kapitala.
b) Izvještaj o danim jamstvima i plaćanjima po protestiranim jamstvima
Škola nije imala danih jamstava i plaćanja po protestiranim jamstvima. 

Karlobag, 17. srpnja 2025.

								Ravnateljica
								Adriana Serdar
PRIHODI I PRIMICI

planirano	63-PRIH: ZAPOMOĆI	64-PRIH.OD IMOVINE	65-PRIH. OD UPRAV.PRIST.	67-PRIH.OD NAD.PROR.	99-MANJAK	482023	681	3127	103570	-200	ostvareno	63-PRIH: ZAPOMOĆI	64-PRIH.OD IMOVINE	65-PRIH. OD UPRAV.PRIST.	67-PRIH.OD NAD.PROR.	99-MANJAK	254831	374	1340	49195	-40441	Stupac1	63-PRIH: ZAPOMOĆI	64-PRIH.OD IMOVINE	65-PRIH. OD UPRAV.PRIST.	67-PRIH.OD NAD.PROR.	99-MANJAK	




RASHODI I IZDACI

planirano	31-RASH. ZA ZAPOSL.	32- MATERIJALNI RASH.	34-FINANC.RASH.	37-NAK. GRAĐ.	38-OSTALI RASH.	42-RASH. ZA NAB. NEFIN. IMOV.	429436	99206	270	56733	54	3503	ostvareno	31-RASH. ZA ZAPOSL.	32- MATERIJALNI RASH.	34-FINANC.RASH.	37-NAK. GRAĐ.	38-OSTALI RASH.	42-RASH. ZA NAB. NEFIN. IMOV.	232627	45690	0	36270	0	1215	Stupac1	31-RASH. ZA ZAPOSL.	32- MATERIJALNI RASH.	34-FINANC.RASH.	37-NAK. GRAĐ.	38-OSTALI RASH.	42-RASH. ZA NAB. NEFIN. IMOV.	




